《鄂渚和章同年元荣邓教授友友微字韵》
宋代·彭龟年

世情如水与天违，谁识春从岳麓归。
衮衮源流知有自，纷纷华鄂看相辉。
今人得似古时少，我拙从教俗子非。
且倒一樽寻乐事，奇章台上晚风微。

作者简介：（1142—1206）临江军清江人，字子寿，号止堂。尝从朱熹、张栻游。孝宗乾道五年进士。授宜春尉。累除秘书郎兼嘉王府直讲。宁宗时拜吏部侍郎兼侍读，议论忠直，操行坚正。指斥韩侂胄，庆元二年被追官、勒停。嘉泰三年起知赣州，以疾辞，除集英殿修撰、提举冲佑观。开熙二年，守宝谟阁待制致仕。卒谥忠肃。有《止堂集》。